b'\n_START_ARTICLE_\nNissan Micra\n_START_SECTION_\nFacelifts\n_START_PARAGRAPH_\nI juli 1986 fik Micra sit f\xc3\xb8rste facelift med blandt andet betydeligt st\xc3\xb8rre kofangere. Den f\xc3\xb8rste generation af Micra kunne som alternativ til den standardmonterede, femtrins manuelle gearkasse leveres med en tretrins automatgearkasse, hvilket dengang var us\xc3\xa6dvanligt for en minibil._NEWLINE_Fra 1989 lagde modellen platform til modellerne Pao, S-Cargo og Figaro._NEWLINE_Det andet og sidste facelift fandt sted i september 1989. Dette facelift kunne kendes p\xc3\xa5 en lidt rundere front, hvor overgangen mellem forlygterne og de lidt mindre kofangere var flydende. Desuden fik Micra en k\xc3\xb8lergrill med to ved siden af hinanden liggende luftindtag._NEWLINE_Fra dette tidspunkt fandtes Micra i udstyrsvarianterne L, LX og Super S. L var basismodellen, som kunne kendes p\xc3\xa5 de manglende sidebeskyttelseslister og ulakerede kofangere. LX-modellen var med tonede sideruder, fjernopl\xc3\xa5selig bagklap, midterkonsol og delt bags\xc3\xa6de for dav\xc3\xa6rende forhold meget godt udstyret. Modellen Super S havde derudover sportss\xc3\xa6der, brede d\xc3\xa6k og omdrejningst\xc3\xa6ller (i stedet for uret i L og LX). Som ekstraudstyr kunne LX og Super S leveres med et stort elektrisk foldetag; modellen bar s\xc3\xa5 tilnavnet Topic. I de sidste produktions\xc3\xa5r fandtes der flere forskellige specialmodeller af Micra I, som f.eks. Micra Peppermint med mintgr\xc3\xb8n metallakering. Den eneste tilbagev\xc3\xa6rende motor for alle udstyrsvarianter var herefter en 1,2-liters benzinmotor med 42 kW (57 hk) og reguleret katalysator._NEWLINE_I juli 1992 blev produktionen af Micra K10 indstillet.\n_START_SECTION_\nFacelifts\n_START_PARAGRAPH_\nI l\xc3\xb8bet af sin ti\xc3\xa5rige byggetid fik Micra K11 to facelifts._NEWLINE_Det f\xc3\xb8rste facelift fandt sted i februar 1998. Disse modeller kan kendes p\xc3\xa5 de st\xc3\xb8rre forlygter samt de modificerede luftindtag p\xc3\xa5 k\xc3\xb8lergrillen._NEWLINE_I september 2000 fik Micra et yderligere facelift, som kunne kendes p\xc3\xa5 krompynten p\xc3\xa5 k\xc3\xb8lergrillen og de afm\xc3\xb8rkede baglygter._NEWLINE_I oktober 2002 blev produktionen af Micra K11 indstillet.\n_START_SECTION_\nFacelift\n_START_PARAGRAPH_\nI juni 2005 gennemgik Micra et facelift, som kunne kendes p\xc3\xa5 det modificerede frontparti med st\xc3\xb8dliste, et st\xc3\xb8rre luftindtag under nummerpladen, forberedelse til t\xc3\xa5geforlygter samt hvide blinklys fortil._NEWLINE_K12-serien blev ikke s\xc3\xa5 stor en succes som forg\xc3\xa6ngeren (K11), blandt andet p\xc3\xa5 grund af det teknisk avancerede formsprog. Dertil kom i starten problemer med knastk\xc3\xa6den. Is\xc3\xa6r p\xc3\xa5 1,2-liters benzinmotorerne med 65 og 80 hk blev der af fabrikanten i \xc3\xa5rgangene 2003 og 2004 monteret en kortlivet knastk\xc3\xa6de, som allerede var n\xc3\xb8dt til at udskiftes ved 80.000 k\xc3\xb8rte kilometre. P\xc3\xa5 de senere \xc3\xa5rgange aftog problemet lidt efter lidt, og Micra blev af det tyske ADAC i \xc3\xa5r 2007 udn\xc3\xa6vnt til den bil med f\xc3\xa6rrest driftsstop._NEWLINE_I juni 2010 blev produktionen indstillet. Efterf\xc3\xb8lgeren kom p\xc3\xa5 markedet i slutningen af \xc3\xa5ret.\n_START_SECTION_\nMicra C+C\n_START_PARAGRAPH_\nEfter at det i slutningen af 2003 blev besluttet at s\xc3\xa6tte den p\xc3\xa5 Paris Motor Show 2002 pr\xc3\xa6senterede prototype i serieproduktion, kunne Micra K12 fra juni 2005 leveres som C+C (coup\xc3\xa9-cabriolet). Tagsystemet blev produceret af Karmann p\xc3\xa5 Nissans fabrik i Washington._NEWLINE_I marts 2009 blev produktionen indstillet p\xc3\xa5 grund af manglende eftersp\xc3\xb8rgsel.\n_START_SECTION_\n25th Edition\n_START_PARAGRAPH_\nTil Micra-seriens 25-\xc3\xa5rs f\xc3\xb8dselsdag introducerede Nissan specialmodellen 25th Edition, som kan kendes p\xc3\xa5 de s\xc3\xb8lv/gr\xc3\xa5 sidespejle og hjulkapsler samt fodm\xc3\xa5tter med s\xc3\xb8lvkanter. Modellen havde p\xc3\xa5 bagklappen et cirkelrundt logo med p\xc3\xa5skriften 25th.\n_START_SECTION_\n160SR\n_START_PARAGRAPH_\nFra november 2005 fandtes der ogs\xc3\xa5 en sportsversion af Micra K12. Modellen hed 160SR og var udstyret med 1,6-litersmotoren med 81 kW (110 hk). Modellen havde spoilere, aluf\xc3\xa6lge og i 160SR-pakkeudgaven ligeledes fuldt udstyr.\n_START_SECTION_\nFacelift\n_START_PARAGRAPH_\nI juni 2013 gennemgik Micra et hovedsageligt optisk facelift. Den faceliftede Micra kom ud til forhandlerne i september 2013.\n_START_SECTION_\nTeknik\n_START_PARAGRAPH_\nBilen blev bygget p\xc3\xa5 en nyudviklet "V"-platform, som kendetegnes ved h\xc3\xb8j stabilitet og lav v\xc3\xa6gt. Kabinen havde p\xc3\xa5 grund af \xc3\xa6ndrede yderm\xc3\xa5l og st\xc3\xb8rre akselafstand mere plads end i forg\xc3\xa6ngeren. Modellen fandtes i mods\xc3\xa6tning til forg\xc3\xa6ngerne kun med fem d\xc3\xb8re. Den markante linje over sideruderne fra forg\xc3\xa6ngeren gled ind i designet, da den skulle bibeholdes som kendetegn for modelserien._NEWLINE_K13 var den f\xc3\xb8rste generation af Micra, som ikke kunne f\xc3\xa5s med anh\xc3\xa6ngertr\xc3\xa6k (heller ikke til eftermontering)._NEWLINE_I Europa fandtes Micra med to trecylindrede benzinmotorer p\xc3\xa5 1,2 liter, enten som sugemotor eller med kompressor. Disse nyudviklede motorer med variabel ventilstyring kom fra HR-serien, der med fire cylindre g\xc3\xb8r tjeneste i Tiida og Qashqai. Kompressorversionen udm\xc3\xa6rkede sig ved et lavere CO\xe2\x82\x82-udslip og br\xc3\xa6ndstofforbrug, og opn\xc3\xa5ede p\xc3\xa5 grund af kompressorladningen omtrent den samme effekt som en 1,5-liters sugemotor. Ved hj\xc3\xa6lp af direkte indspr\xc3\xb8jtning, brug af Miller-processen og et start/stop-system blev effektiviteten yderligere forbedret. Ved introduktionen fandtes kun sugemotoren, men i 2011 fulgte kompressorversionen. Begge motorer kunne kombineres med en femtrins manuel gearkasse eller et trinl\xc3\xb8st CVT-gear.\n_START_SECTION_\nUdstyr\n_START_PARAGRAPH_\nDet standardm\xc3\xa6ssige sikkerhedsudstyr bestod af seks airbags (f\xc3\xb8rer/fors\xc3\xa6depassager, side samt gennemg\xc3\xa5ende gardinairbags foran og bagi), ABS med bremseassistent samt ESP. Bilen har ligeledes antispinregulering, af Nissan ben\xc3\xa6vnt TRC \xe2\x80\x93 Traction Control System._NEWLINE_Basismodellen Visia First var udstyret med elektrisk servostyring med h\xc3\xb8jdejusterbart rat, manuelt justerbare sidespejle, el-ruder foran, centrall\xc3\xa5sesystem med fjernbetjening, udelt fremklappeligt bags\xc3\xa6derygl\xc3\xa6n og Isofix-b\xc3\xb8rnes\xc3\xa6defastg\xc3\xb8relse p\xc3\xa5 bags\xc3\xa6det. Bilen var udstyret med 14" st\xc3\xa5lf\xc3\xa6lge p\xc3\xa5 d\xc3\xa6k af st\xc3\xb8rrelse 165/70 R 14, og kunne uden merpris kun leveres i sort eller hvid. Ud over metallak var det eneste fra fabrikken tilg\xc3\xa6ngelige ekstraudstyr til basismodellen den s\xc3\xa5kaldte Comfort Paket best\xc3\xa5ende af et manuelt klimaanl\xc3\xa6g med pollenfilter samt en cd-radio med fire h\xc3\xb8jttalere._NEWLINE_Micra Acenta havde ud over manuelt klimaanl\xc3\xa6g k\xc3\xb8recomputer, el-justerbare sidespejle, et l\xc3\xa6derbetrukket rat, fartpilot og hastighedsbegr\xc3\xa6nser, cd-radio med fire h\xc3\xb8jttalere, t\xc3\xa5geforlygter, ekstra fral\xc3\xa6gningsrum, l\xc3\xa6selampe og et 60:40 delt bags\xc3\xa6derygl\xc3\xa6n. Acenta var udstyret med 15" aluf\xc3\xa6lge p\xc3\xa5 d\xc3\xa6k af st\xc3\xb8rrelse 175/60 R 15 og kunne som den eneste version leveres med CVT-gear._NEWLINE_Topmodellen hed Micra Tekna og havde el-justerbare og -indklappelige sidespejle, automatisk klimaanl\xc3\xa6g med pollenfilter, glastag, regnsensor, 15" aluf\xc3\xa6lge, parkeringsassistent med parkeringssensorer bagtil, Intelligent Key med start/stop-knap samt t\xc3\xa5geforlygter. Navigationssystemet Nissan Connect med 5" farvesk\xc3\xa6rm, som mod merpris kunne leveres til Acenta, var standard i Tekna.\n_START_SECTION_\nSikkerhed\n_START_PARAGRAPH_\nVed kollisionstesten udf\xc3\xb8rt af Euro NCAP i november 2010 fik Micra 30 point for personsikkerhed, 39 point for b\xc3\xb8rnesikkerhed og 21 point for fodg\xc3\xa6ngersikkerhed.\n_START_SECTION_\nSikkerhed\n_START_PARAGRAPH_\nI 2017 blev Micra testet af Euro NCAP. I basisudgaven fik Micra fire ud af fem mulige stjerner. Da modellen som ekstraudstyr kan leveres med sikkerhedspakke, blev Micra ogs\xc3\xa5 testet med denne og fik ved denne test fem ud af fem mulige stjerner.'